kardosdrur/scandi-wiki huggingface dataset:
Military

Military er den danske betegnelse for en gammel militær gren indenfor ridesporten, som sætter hesten på prøve i udholdenhed og mod, og rytteren i mod og kundskaben i at mestre sin hest.

Disciplinen 
Military er inspireret af de krav, der stilles til en militær ordonnans for at bringe ordrer sikkert frem i felten.
Stævner afvikles på op til tre dage. Et militarystævne er tredelt: Dressur, ridebanespringning og udholdenhed. Rækkefølgen kommer an på, hvor mange dage stævnet strækker sig over.

 1 dag: Dressur, spring og udholdenhedsridt.

 2 dage: Dressur og enten spring eller udholdenhedsridt første dag og på andendagen udholdenhedsridt eller spring.

 3 dage: Dressur første dag. Anden dag spring og på tredje dag udholdenhedsridt. Det kan være omvendt med udholdenhedsridt først og spring senere.

De fleste forbinder military med udholdenhedsridtet. I udholdenhedsridt er der fire måder at ride på:

 A. Landevejsridt: En afstand som rides i trav og kort galop med en fart på 220 m/min.
 B. Steeplechase: Galop I meget højt tempo (600 m/min) over forhindringer
 C. Landevejsridt: 220 m/min, næsten det samme som A.
 D. Terrænbane: med naturlige og faste forhindringer.

I de fleste stævner er det kun D, der bliver redet.

Stævnet afgøres ved strafpoint fra dressuren og fejl fra terrænridningen og spring. Strafpoint og fejl lægges sammen, og den, der har færrest strafpoint, vinder konkurrencen.

Udstyr 
Rytteren bærer ridehjelm og ridevest (en vest, der beskytter overkroppen mod hårde stød). Hesten har normalt udstyr på til hhv. spring og dressur. Hesten bærer gamacher og klokker, der beskytter hestens ben og hove. Hesteskoene kan få skruet brodder mordax i, så den bedre kan stå fast i terrænet.

Dressurprøven rides stort set efter de samme regler som dressurstævner. Springningen rides som hovedregel efter metode A, på bestemt tid, og rytteren får minuspoint, hvis han overskrider den. Han bliver også idømt fejl, hvis hesten refuserer (tøver) eller river bomme ned.

Forhindringerne på terrænbanen og springbanen er markeret med røde flag (højre) og hvide flag(venstre). Det hjælper en til at vide, fra hvilken side forhindringen skal springes.
I Der vil også være numre ved de enkelte forhindringer, så man ved, i hvilken rækkefølge man skal springe.
Forhindringerne er faste: de falder ikke ned som bommene på springbanen. Det kan medføre styrt, hvis hest og rytter sidder fast i springet.
Hvis der afvikles flere klasser samtidigt, får hver klasse sin farve markeret på forhindringerne.
Ekvipagen (hest og rytter) diskvalificeres ved to refuseringer på samme spring eller refusering på fire forskellige spring. Første refusering giver 20 fejlpoint, anden refusering 40 fejlpoint og ved tredje refusering bliver rytteren diskvalificeret.
 
Hvis rytteren falder af hesten,eller de styrter, bliver de diskvalificeret.

Det mest kendte militarystævne (three day event) afholdes i parken på godset Badminton i England.
St. Florinskirche in Vaduz

St. Florinskirche in Vaduz er en nygotisk treskibet kirke i Vaduz, Liechtenstein opført i 1873 efter planer af Friedrich von Schmidt. I de følgende år blev den sidste tredjedel af det gamle byggeri stammende fra det første årtusinde nedlagt. Kirkens patron er St. Florins, der stammer fra Vinschgau og levede i det 7. århundrede.

Katedral 
Pave Johannes Paul 2. har med den apostolske konstitution "Ad satius consulendum" af 2. december 1997 trukket fyrstedømmet Liechtenstein ud af Chur bispedømme og oprettet Vaduz ærkebispedømme, hvortil første ærkebiskop blev Wolfgang Haas. Sognekirken blev dermed ophøjet til katedral.

Sogn 
Sognet St. Florin omfatter kommunen Vaduz, der har et areal på 17.284 km² og et indbyggertal på 5.038, hvoraf 3.616 er katolikker. Det blev stiftet i 1873, hvor det udgik fra sognet Schaan.

Bygninger, konstruktioner og anlæg i Liechtenstein
Domkirker
Viktor Afanasev

Viktor Mikhajlovitj Afanasjev (, ; født 31. december 1948, Brjansk, Rusland) er en russisk kosmonaut, oberst i det russiske luftvåben og test-kosmonaut ved Gagarin Kosmonauttræningscentret. Han er tildelt æresbevisningen Sovjetunionens helt.

Biografi 
Viktor Afanasjev er søn af Mikhail S. Afanasjev (død) og Marja S. Afanasjeva (bosat i Merkuljevo) , han er gift med Jelena Ja. Afanasjeva (1952) med hvem han har to børn.

Han har en baggrund fra en militær flyverskole for piloter i 1970. Fra 1970 til 1976 var han pilot i de sovjetiske styrker i Østtyskland. Fra 1976 til 1977 deltog han i et træningsforløb i Akhtubinsk og fra 1976 til 1980 ved Moskvas flyverinstitut ved det Statslige tekniske universitet.

I 1985 blev han udvalgt til en gruppe kosmonauter til Buran-programmet, og i 1988 i gruppen af kosmonauter til rumstationen Mir

Eksterne henvisninger 
 Biographical Data, NASA 
 Biografi 

Kosmonauter fra Rusland
Kosmonauter fra Sovjetunionen
Sovjetunionens helt
Personer fra Brjansk
Michael Christiansen (flertydig)

Michael Christiansen (eller Kristiansen) har flere betydninger:

 Michael Christiansen (redaktør) – britisk avisredaktør (1926/27-1984)
 Michael Christiansen – dansk jurist, teaterchef ved det Kongelige Teater (født 1945)
 Michael "MC" Christiansen – dansk komiker, skuespiller og skribent (født 1973)
 Michael Kristiansen – dansk politisk journalist (født 1962)
 Michael Christiansen (atlet) – dansk atlet (født 1967)
Ali Carter

Allister "Ali" Carter (født 25. juli 1979) er en engelsk snookerspiller, som har vundet fire rangliste-turneringer og været i finalen ved VM to gange.

Karriere 
Ali Carter er født i Colchester i Essex. Han dukkede første gang for alvor op på snookerscenen, da han i 1999 efter sejr i en underturnering til Masters blev kåret som årets unge spiller. Samme år nåede han semifinalen i Grand Prix'et, men derefter gik der otte år, inden han igen nåede en semifinale i en ranglisteturnering, nemlig i Malta Cup 2007.

I VM nåede han for første gang hovedturneringen i 2005 med blandt andet en 10-0 sejr på vejen, men tabte derefter i første runde. I 2007 vandt han de to første kampe, heriblandt over den syvdobbelte verdensmester Stephen Hendry. I 2008 fik han sit helt store gennembrud med finalepladsen i VM. Undervejs scorede han sit første officielle 147-break − det kun sjette ved VM nogensinde, og det andet ved det års VM, da Ronnie O'Sullivan havde lavet et dagen inden. Undervejs til finalen slog Carter to tidligere verdensmestre, Shaun Murphy og Peter Ebdon, men i finalen måtte han give op over for O'Sullivan, som han per marts 2018 endnu aldrig har slået i en ranglisteturnering.

Carter nåede i sæsonen 2008/09 frem til to semifinaler, før han i februar 2009 vandt sin første ranglisteturnering med en finalesejr på 9-5 over Joe Swail i Welsh Open. Han har siden da vundet Shanghai Masters 2010, German Masters 2013 og World Open 2016, samt andre mindre turneringer.

Ved siden af snookerkarrieren har Ali Carter en stor interesse i luftfart. Således bruger han noget af sin tid på at uddanne sig til pilot, hvilket har ledt til tilnavnet "The Captain". Han har to gange været ramt af kræft i henholdsvis testiklerne og lungerne, men har begge gange vundet over sygdommen og er fortsat aktiv.

Eksterne henvisninger 

 Profil på worldsnooker.com

Referencer 

Snookerspillere
Sportsfolk fra Storbritannien
Personer fra Colchester
Ahorn (bei Coburg)

Ahorn er en kommune i Landkreis Coburg i Regierungsbezirk Oberfranken i den tyske delstat Bayern. Den ligger ved den sydlige udkant af Coburg.

Geografi 
Ahorn ligger i den vestlige del af Region Oberfranken ved Bundesstraße 303, der går fra Coburg–Schweinfurt. Den består af landsbyerne : Ahorn, Finkenau, Hohenstein, Krebsmühle, Schafhof, Schorkendorf, Triebsdorf, Witzmannsberg, Eicha, Wohlbach, Ziegelhütte.

Ahorn hørt til Amt Ahorn i hertugdømmet Sachsen-Coburg.

Seværdigheder 

 Schloss Ahorn i Renaissancestil med runde hjørnetårne. Slottet er privat, og kan ikkke besøges.
 Slotskirken
 Schloss Hohenstein i landsbyen Hohenstein
Superligaen 2001-02

Superligaen 2001-02 var den 12. sæson siden oprettelsen af ligaen. Den blev administreret af DBU og fandt sted fra 21. juli 2001 til 16. maj 2002. Dette var den første sæson under navnet SAS-ligaen, efter flyselskabet havde overtaget sponsoratet fra Faxe Kondi.

Brøndby IF vandt mesterskabet og kvalificerede sig derfor til UEFA Champions League. FC København og FC Midtjylland kom med anden- og tredjepladsen i kvalifikation til UEFA Cuppen, mens fjerdepladsen AaB kvalificerede sig til UEFA Intertoto Cup. De to lavest placerede; Lyngby FC og Vejle BK rykkede ned i 1. division.

Stillingen

Topscorere

Eksterne henvisninger 
 Slutstillingerne 2001/02 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik 
 Dansk Fodbolds Historie på Totalbold.dk

2001-02
Fodboldsæson 2001-02
Yom Ha'atzmaut

Yom Ha'atzmaut (hebraisk:, ), Israels uafhængighedsdag eller Israels nationaldag, fejrer Den israelske uafhængighedserklæring i 1948. Dagen falder på den femte jødiske måned Ijár. Frihedserklæringen blev foretaget af David Ben-Gurion i Tel Aviv den 14. maj 1948 (5. Ijár, 5708), og dermed endte det britiske mandat i området. Yom Hazikaron kommer altid før, som mindes Israels faldne soldater, den 4. Ijár (udtalt "iijahr")

En officiel ceremoni afholdes hvert år på Herzl-bjerget om aftenen op til Yom Ha'atzmaut. Ceremonien inkluderer en tale af formanden for Knesset (det israelske parlament), en dramaturgisk præsentation, en rituel march af soldater som bærer Israels flag, og former udarbejdede strukturer (såsom en menorah, davidsstjerne og et nummer som viser hvor gammelt Israel er) og belysning af tolv fyr (én for hver af Israels tolv stammer). Hvert år inviteres et dusin israelere, som har gjort noget betydeligt indenfor et område, til at tænde fyrene. Israel-prisen (טקס חלוקת פרס ישראל) uddeles også på nationaldagen.

Nationaldage
Israels historie
Kultur i Israel
Marokkos flag

Marokkos flag er et rødt flag med et grøn pentagram i midten. Størrelsesforholdet er 2:3. Skønt dagens flag blev taget i brug ved Marokkos uafhængighed fra Frankrig i 1956, har det også en langt ældre historie. 

Frem til midten af 1600-tallet havde Marokko et helt hvidt flag, men under Alaouitedynastiet blev farven ændret til dyb rød, som er symbolet på profeten Muhammeds efterkommere. Det ensfarvede flag forblev uforandret til begyndelsen af det franske protektorat. I denne periode skabte rødfarvede flag en del forvirring, eftersom de nye kommuniststater også valgte rødt som hovedfarve på sine flag. Det blev derfor bestemt at nationalflaget skulle bære en grøn sekstakket stjerne i midten. Denne stjerne blev i 1915 ændret til en femtakket stjerne. Der er nogen usikkerhed hvorfor denne ændring fandt sted, men den gængse opfattelse er, at de fem takker på stjernen repræsenterer de fem søjler som islam bygger på, hvorimod den sekstakkede stjerne kunne forveksles med den jødiske Davidsstjerne.

Under det franske protektorat (1919-46) førte Marokko et koffardiflag baseret på den røde dug med det grønne pentagram, med den franske tricolore indsat i kantonen. I den spanske zone blev der i årene 1937-56 ført et helt andet koffardiflag. Dugen var også i dette flag rød, men pentagrammet var hvidt og sat i et grønt felt i kantonen. Disse flag forsvandt ved Marokkos uafhængighed i 1956.

Koffardi- og orlogsflag 
Marokkos koffardiflag og orlogsflag er begge varianter af nationalflaget. Koffardiflaget har en gul krone i øvre hjørne ved stangen, mens orlogsflaget har fire gule kroner, en i hvert hjørne.

Kongeflag 
Marokkos kongeflag er en kvadratisk grøn dug med det kongelige våben i midten.

Historiske flag

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000

Flag fra Afrika
Flag
Nationale flag
Legeplads

En legeplads er et afgrænset sted udendørs, som er tilrettelagt for at børn kan lege der.

De er sædvanligvis åbne for alle, og ofte udstyrede med sandkasser og legeredskaber – f.eks. en eller flere vipper, gynger og klatrestativer. Legepladser ligger ofte i nærheden af beboelsesområder i byområder og i byer, men kan også være anlagt i forbindelse med skolegårde, børnehaver, offentlige parker, åbne turarealer og indkøbscentre, hvor børn og familier færdes.

Området rundt om redskaberne kan være indhegnet, og arealet kan være dækket med sand, græs eller asfalt. Der kan også være baner til boldspil og bænke.

Naturlegeplads 

Betegnelsen naturlegeplads dækker over en legeplads, der udmærker sig ved at være bygget udelukkende af naturmaterialer - f.eks. træ. De er ofte anlagt i eller i nærheden af en skov eller i andre naturområder.

Litteratur 
 Ning de Coninck-Smith, Barndom og arkitektur – Rum til danske børn igennem 300 år,

Se også 
 Børnehave
 Leg
 Legeredskab
 Park
 Trafiklegeplads
 Byggelegeplads

Spil og lege
Børn
Bygninger, konstruktioner og anlæg efter type
Nationalstadion

Et nationalstadion er et stadion, som normalt fungerer som primær eller eksklusiv hjemmebane for et eller flere af et lands landshold. Betegnelsen bliver mest brugt i sammenhæng med stadioner for fodboldlandshold. Et nationalstadion er ofte placeret i eller i nærheden af landets hovedstad eller største by. Det er normalt (men ikke altid) landets største og flotteste sportsarena. 

I mange tilfælde, men ikke alle, bliver nationalstadionet også brugt af et klubhold. 

En del lande (eksempelvis forbundsstaterne USA og Tyskland samt Spanien) har ikke noget udnævnt nationalstadion. I Danmark er nationalstadionet Parken.

Stadioner
Papisme

Papisme er en nedsættende protestantisk betegnelse for katolicisme, og ukritiske tilhængere af pavestyret eller pavesystemet betegnes i henhold hertil som papist.

Betegnelsen papist er afledt af ordet pave (latin: papa), og begrebet opstod under den engelske reformation som betegnelse på personer, som troede på det pavelige primat. Ordet, der blev anvendt første gang i 1534, havde fra starten en nedsættende og ofte hånlig betydning, da det var en generel opfattelse blandt de britiske protestanter, at katolikker måtte være fjendtligt stemt overfor den britiske protestantiske kirke, når de foretrak at støtte sig på det romerske pavedømmes religiøse overherredømme.

Papister blev derfor i denne periode i specielt Storbritannien frataget varierende former for privilegier, og i Storbritannien er betegnelsen papist fortsat et juridisk begreb, i den forstand at personer som bekender sig til den papistiske religion eller som gifter sig med en papist, i henhold til loven Act of Settlement, 1701 er udelukket fra den britiske tronfølge.

Begreberne papisme og papist anvendes fortsat af enkelte politikere i Storbritannien, specielt i Nordirland (af eksempelvis Ian Paisley) samt inden for antikatolske kredse i USA.

Referencer 

Romerskkatolske kirke
Protestantisme
Nedsættende udtryk
Poul Erik Andreasen

Poul Erik Andreasen (født 17. december 1949) er en dansk fodboldtræner, der er talentudviklingschef i AaB.

Spillerkarriere 
Som spiller spillede han for Nørresundby BK, B 1903 og AaB.

Trænerkarriere 
Andreasen var cheftræner i AaB 1990-1995 og var således manden bag AaBs første danske mesterskab i 1995.

Fra 1996 til 1998 var han træner for norske Viking FK, som han bl.a. fik en tredjeplads i Tippeligaen med.

Han var efterfølgende kortvarigt træner for Vejle Boldklub fra hans afsættelse ved årsskiftet 2000 frem til slutningen af maj 2000. Det var reelt tidligere, end han oprindeligt skulle være startet, idet han i første gang først skulle have tiltrådt stillingen som cheftræner pr. 1. juni 2000. 

Han tiltrådte dernæst en stilling som udviklingschef i AaB pr. 1. august 2000. Den første periode frem til årsskiftet var en overgangsperiode, da Poul Erik Kristensen som talentudviklingschef først fratrådte stillingen ved udgangen af 2000. I 2002 blev han atter træner for AaB, for hvem han kun var træner for frem til september 2003, hvor parterne blev enige om at stoppe samarbejdet.

Andreasen vendte efterfølgende tilbage som chef for talentudviklingen (ITU-chef), hvilket han har været siden. Efter fyringen af cheftræneren Bruce Rioch i oktober 2008 overtog Andreasen dog stillingen som midlertidig assistenttræner under Allan Kuhn.

Referencer

Eksterne henvisninger 
Poul Erik Andreasen på transfermarkt.com

Fodboldspillere fra Nørresundby Boldklub
Fodboldtrænere fra AaB
Fodboldtrænere fra Danmark
Fodboldtrænere fra Vejle Boldklub
Korsbæk

Korsbæk kan hentyde til flere artikler

 Korsbæk (Matador) – en fiktiv sjællandsk provinsbydansk i den danske tv-serie Matador
 Korsbæk på Bakken – byen fra Matador opbygget på Bakken ved Klampenborg, Sjælland
 Korsbæk (Thy) – vandløb
 Korsbæk (Lolland) – et vandløb

Se også 
 Matador (tv-serie)
Duplik

En duplik er den juridske betegnelse for et svar til en replik. 

Sagsøgte kan bede om en præcisering af stævningens indhold. Sagsøgerens uddybende forklaringer kaldes en replik. Herefter har sagsøgte mulighed for at svare i form af en duplik. Eventuelle efterfølgende processkrifter benævnes "Processkrift 1" (sagsøgers svar på duplikken), Processkrift B (Sagsøgtes svar på processkrift 1" etc.

Se også 
Retsplejelovens §353

Eksterne link 
Kilde: retssal.dk – http://www.retssal.dk/emneindex.php3?vis=n&side=668 

Jura
Korsbæk (Thy)

Korsbæk er et vandløb i Gøttrup Sogn, Fjerritslev Kommune (1970), Jammerbugt Kommune (2007), Region Nordjylland

Eksterne henvisninger 
 Krabsens stednavnedatabase

Vandløb i Danmark
Jammerbugt Kommunes geografi
Jade Summers

Kira er en dansk pornomodel, der har været i branchen siden ca. 2006. Hun er kendt for sine mange deltagelser i de danskproducerede film og for indhold på diverse danske pornosites. Ud over det er hun også kendt for sin deltagelse i Clubdenice.dk's Tour med Erotic World rundt i Danmark fra januar til maj 2008.

Filmografi  
 Studenterfesten 
 Jagad av sex
 Legs Wide Open
 Redo for Sex
 Jagad av sex 
 Sex På Stan
 Svenska langt ner i halsen
 Swedish Deep Throat
 Wanjas sköna sommar 
 Dansk Pigesex
 Dansk POV vol. 1
 Bag Scenerne
 Party Uartig
 Babes of Denmark, DK production

Referencer

Eksterne henvisninger 
 

Tjek fødselsår
Pornoskuespillere fra Danmark
Pornomodeller fra Danmark
Korsbæk (Lolland)

Korsbæk er navnet på et vandløb i Vantore Sogn, Nysted Kommune (1970), Guldborgsund Kommune
(2007), Region Sjælland

Eksterne henvisninger 
 Krabsens stednavnedatabase

Vandløb i Danmark
Guldborgsund Kommunes geografi
Lolland
Vernon (Alabama)

Vernon er en amerikansk by og administrativt centrum i det amerikanske county Lamar County i staten Alabama. Byen har  indbyggere.

Referencer

Eksterne henvisninger 
 Vernons hjemmeside (engelsk) 

Byer i Alabama
Wetumpka

Wetumpka er en amerikansk by og administrativt centrum for det amerikanske county Elmore County, i staten Alabama. Byen har  indbyggere.

Referencer

Ekstern henvisning 
 Wetumpkas hjemmeside 

Byer i Alabama
Michaëlle Jean

Michaëlle Jean (født 6. september 1957 i Port-au-Prince på Haiti) er en canadisk politiker. Hun efterfulgte Adrienne Clarkson som Canadas generalguvernør i 2005. Hun blev afløst af David Johnston i 2010. 

Jean blev født på Haiti, men familien flygtede til Canada under diktatoren François Duvaliers styre i 1968. Hun har produceret flere dokumentarfilm sammen med sin mand Jean-Daniel Lafond.

Eksterne henvisninger 

Personer fra Haiti
Personer fra Québec
Generalguvernører fra Canada
Personer fra Port-au-Prince
Tranekær Kirke

Tranekær Kirke ligger i den vestlige udkant af Tranekær By. Den er opført ca. 1450 i gotisk stil. Tidligere har der på samme sted ligget en kirke fra det 12. århundrede, bygget i den landsbykirkestil, som endnu kan ses af den gamle kirkelade til højre for indgangslågen.

Kirken har siden storkansler Frederik Ahlefeldts tid (fra 1659) haft et tilhørsforhold til Ahlefeldt-slægten, der stod bag store ombygninger og ændringer i 1804 og 1886.

"Generalen", Frederik lensgreve Ahlefeldt-Laurvig, var ikke tilfreds med kirkens udseende, og ombyggede den i 1804 radikalt til en mellemting mellem et tempel og et teater, med kuppel og altaner i stedet for spir, og gjorde det indre så tomt som muligt. Altertavle og prædikestol blev fjernet, og i stedet for placeredes en rund prædikestol lige over alteret.

I 1886 blev kirken igen ombygget af "Excellencen", som også hed Frederik lensgreve Ahlefeldt-Laurvig. Denne gang i en slags romansk-gotisk kirkestil, som den stadig har i dag. Kirken fremstår gulkalket og tårnet afsluttes af en mangekantet top med en række smågavle. Samtidig med ombygningen fik kirken ny altertavle og prædikestol, lavet af snedker Saabye i Tranekær.

Mod syd findes slægten Ahlefeldts gravkapel fra 1670 med en stor dobbeltportal af marmor og sandsten med jerngitter. Med enkelte undtagelser ligger alle lensgreverne til Grevskabet Langeland begravet her.

Slotskirken tilhørte ejerne af Tranekær Slot indtil 1942.

Døbefonten er skåret af Lorentz Jørgensen. På fontlukket er der en kronet engel med Christian IV´s monogram. Alterbilledet er malet i 1847 af Christoffer Wilhelm Eckersberg.

Kirken omgives af den smukt terrasserede Tranekær Kirkegård med en hel del gamle linde- og kastanjetræer. Indgangspartiet til kirkegården flankeres af to store murede piller samt to meget imponerende lindetræer. Træerne som er ca. 250 år gamle og hører til blandt de største i Danmark.

På kirkegården er begravet Kai Benedict lensgreve Ahlefeldt-Laurvig (1903-1985, lensbesidder 1947-1970) samt en række personer med tilknytning til godsadministrationen, bl.a. godsinspektør Otto Bøgh (1846-1910). Desuden rummer kirkegården gravstederne for to russiske krigsfanger, som strandede ved Påø Strand.

Eksterne kilder og henvisninger 
 Tranekær kirke , Kirker i Danmark
 Tranekær Sogn, Tranekær kirke
 Tranekær Kirke hos KortTilKirken.dk

Kirker i Langeland Kommune
Kirker i Fyens Stift
Kirker i Svendborg Amt
Meet the Spartans

Meet the Spartans er en amerikansk komediefilm fra 2008, instrueret af Jason Friedberg og Aaron Seltzer.

Handling 

Filmen parodierer mange film, tv-serier, personer og firmaer. Hovedfilmen som parodieres er 300.

Parodierede film 

 300 – hele filmen
 Shrek den Tredje – Shrek-babyen i begyndelsen.
 Casino Royale (2006) – Leonidas bliver fanget og forveksles som James Bond, og bliver pisket. 
 Happy Feet – En kæmpepingvin i stedet for den store ulv.
 Stomp the Yard
 You Got Served – Danseturnering mellem spartanerne og perserne.
 Spider-Man 3 – Queen Margo bliver den sorte Spider-man, og Traitoro bliver sandmanden.
 Ghost Rider – Medlem af perserne. Persernes "hemmelige våben"
 Rocky: Rocky Balboa – Er erstatningen til Über Immortal, dræber Sonio inden han bliver dræbt af kaptajnen.
 Transformers
 Rambo – Gør gæsteoptræden i slutteksterne.

Medvirkende 
 Sean Maguire som Kong Leonidas
 Carmen Electra som Queen Margo
 Ken Davitian som Kong Xerxes
 Kevin Sorbo som Captain 
 Jareb Dauplaise som Dilio 
 Travis Van Winkle som Sonio
 Diedrich Bader som Councilman Traitoro
 Hunter Clary som Leo Jr. 
 Phil Morris som Messenger
 Method Man som Persian Emissary 
 Nicole Parker som Paris Hilton, Britney Spears, Ellen DeGeneres, Paula Abdul
 Ryan Fraley som Brad Pitt
 Zachary Dylan Smith som Kong Leonidas
 Tiffany Claus som Angelina Jolie
 Nick Steele som Kevin Federline
 Ike Barinholtz som Bond Villain, Profet 
 Tony Yalda  som Sanjaya Malakar
 Christopher Lett som Randy Jackson
 Jim Piddock som Loyalist, Simon Cowell
 Nate Haden som Ryan Seacrest
 Crista Flanagan som Oracle/Ugly Betty
 Thomas McKenna som Tom Cruise
 Jesse Lewis IV som Ms. Jay Alexander
 Jenny Costa som Tyra Banks
 Belinda Waymouth som Twiggy
 Dean Cochran som Rocky Balboa, Rambo
 Emily Wilson som Lindsay Lohan
 John Di Domenico som Donald Trump
 Jim Nieb som George W. Bush

Fire af skuespillerne i Meet the Spartans spillede også med i Epic Movie. Carmen Electra spillede Mystique, Jim Piddock spillede Magneto, Jareb Dauplaise spillede Nacho Libre, og Crista Flanagan spillede Hermione Granger.

Eksterne henvisninger 
 

Amerikanske film fra 2008
Komediefilm fra USA